b'\n_START_ARTICLE_\nAndrej Rot\n_START_SECTION_\n\xc5\xbdivljenjepis\n_START_PARAGRAPH_\nAndrej Rot je leta 1975 diplomiral na Vi\xc5\xa1jem pedago\xc5\xa1kem in\xc5\xa1titutu iz filozofije in pedagogike, nato pa je na jezuitski univerzi El Salvador 1977 dosegel magisterij iz filozofije. Od leta 1981 do 1990 je pou\xc4\x8deval na srednji \xc5\xa1oli v Lunasu pri Buenos Airesu._NEWLINE_Urejal je \xc5\xa1tudentsko glasilo Druga vrsta, sourejal Meddobje in Glas Slovenske kulturne akcije, ter bil tajnik Slovenske kulturne akcije in od leta 1988 do 1991 njen predsednik. Leta 1991 se je odlo\xc4\x8dil za preselitev v Slovenijo in bil tu najprej glavni in odgovorni urednik Slovenca (1991), nato kulturni referent pri Svetovnem slovenskem kongresu, leta 1993 pa je postal glavni urednik Radia Slovenija, ter 1995 direktor radijskih programov RTV Slovenije.\n_START_SECTION_\nLiterarno delo\n_START_PARAGRAPH_\nRot je v zdomskih revijah objavljal poezijo prozo in publicistiko. V sloveniji je izdal ve\xc4\x8d knjig. Dnevni\xc5\xa1ki zapisi V obljubljeni de\xc5\xbeeli (1992) so neposredni zapis o njegovi tvegani odlo\xc4\x8ditvi za vrnitev v domovino star\xc5\xa1ev, ter tegob ob preselirvi in slu\xc5\xbebovanju v uredni\xc5\xa1tvu \xc4\x8dasopisa. Za bolj\xc5\xa1e poznavanje zdomske knji\xc5\xbeevnosti je pripravil antologijo kratke proze argentinskih Slovencev z naslovom Ob srebrni reki (1993). V kronologiji Republika duhov (1994) pa je na dokumentiran pregled predstavil \xc5\xa1tiridesetletno dela Slovenske kulturne akcije v Buenos Airesu. Leta 1994 je za Televizijo Slovenije pripravil serijo oddaj o zdomstvu pri\xc4\x8devanje o zvestobi.'